《酬元主簿子球别赠》
唐代·皎然

故人方远适，访我陈别情。此夜偶禅室，一言了无生。

览君缄中偶，如搴清玉瑛。胡为蕴高价，岁晚徒营营。

辞秩贫且病，何人见艰贞。出无黄金橐，空歌白苎行。

威迟策驽马，独望故关树。渺渺千里心，春风起中路。

近闻新拜命，鸾凤犹栖棘。劝君寄一枝，且养冥冥翼。

甘泉多竹花，明年待君食。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。